Maksu- ja Tolliamet

emta@emta.ee

raigo.uukkivi@emta.ee

Koopia:

Majandus- ja Kommunikatsiooniministeerium

info@mkm.ee

tiit.riisalo@mkm.ee Meie 15.01.2024 nr 4/5

**Pöördumine seoses plaanitava Maksu- ja Tolliameti**

**juhendiga „Debt push-down tehingute maksukäsitlus“**

Lugupeetud Raigo Uukkivi**!**

Eesti Kaubandus-Tööstuskojani (edaspidi: Kaubanduskoda) on osade ettevõtjate ja ettevõtlusorganisatsioonide kaudu jõudnud teave, et Maksu- ja Tolliamet on koostamas juhendit debt push-down tehingute maksukäsitluse kohta, mis võib olulisel määral muuta Eestis tänaseks välja kujunenud M&A tehingute praktikat. Kuigi Maksu- ja Tolliamet ei ole meid juhendi väljatöötamise protsessi kaasanud, siis on meieni jõudnud info, et kavandatav juhend võib oluliselt kahjustada Eesti majanduse konkurentsivõimet, investeerimiskindlust ja ettevõtluskeskkonna atraktiivsust, vähendada kapitali kättesaadavust ettevõtetele ning tuua kaasa hulgaliselt kohtuvaidlusi.

Kuna plaanitava laenuvõimendusega omandamistehingute maksustamise juhendiga võib kaasneda väga oluline mõju Eesti ettevõtluskeskkonnale, siis peame ainuõigeks sammuks seda, et juhendi väljatöötamine ei toimuks kiirustades ja kitsas isikute ringis, vaid võimalikult avatult ning kõiki olulisi partnereid, sh Kaubanduskoda kaasates. Lisaks peame oluliseks, et selle protsessi käigus jõutakse ka arusaamani, kas parimaks lahenduseks on Maksu- ja Tolliameti juhendi koostamine, tulumaksuseaduse muutmine või puudub üldsegi vajadus nii juhendi kui ka seadusemuudatuse järele. Lisaks tuleks jõuda selgusele selles osas, millised mõjud kaasnevad ühe või teise lahendusega Eesti ettevõtluskeskkonnale.

Seega palume Maksu- ja Tolliametil saata Kaubanduskojale ja ka teistele teemaga seotud partneritele debt push-down tehingute maksukäsitluse juhendi mustand, et saaksime sellega tutvuda, koguda tagasisidet oma liikmetelt ning kujundada juhendi mustandi kohta oma seisukohad.

Lugupidamisega

/allkirjastatud digitaalselt/

Ene Rammo

Finantsdirektor peadirektori ülesannetes

Marko Udras

marko.udras@koda.ee 6040070